jkorsvik/nowiki_second_scrape_merged huggingface dataset:
Émile Spannoghe

Émile Hilaire Spannoghe var en belgisk fotballspiller som deltok i de olympiske leker 1900 i Paris.
Spannoghe spilte på det belgiske laget Université de Bruxelles. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris under verdensutstillingen og OL 1900 i Paris. Det britiske laget Upton Park F.C. beseiret Union des Sociétés Françaises de Sports Athlétiques med 4-0 den 20. oktober 1900. Tre dager senere vant det franske laget over Université de Bruxelles med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.


== OL-medaljer ==
1900  Paris -  Bronse i fotball  Belgia


== Referanser ==


== Eksterne lenker ==
(en) Émile Spannoghe – Olympedia 
(en) Émile Spannoghe – Sports-Reference (OL-resultater – arkivert)
Thommanon

Thommanon i Angkor, Kambodsja, er et lite hinduistisk tempel bygget mot slutten av det 11. eller begynnelsen av det 12. århundre, og ferdigstilt under Suryavarman IIs styre (1113–1150). Tempelet ligger 500 meter øst for Seiersporten ved Angkor Thom, rett over veien for det nesten identiske Chau Say Tevoda. 


== Eksterne lenker ==
(en) Thommanon – kategori av bilder, video eller lyd på Commons
Ragnhild Løkke

Ragnhild Løkke (født 8. mai 1948 i Kristiansund) er en norsk grafiker. Hun har utdanning fra Kunstskolen i Trondheim (1975–1977) og Statens kunstakademi (1977–1983). Hun er nå bosatt i Oslo. 
Løkkes arbeider er kjøpt inn av blant annet Norsk kulturråd, Nasjonalgalleriet, Riksgalleriet og Trondheim Kunstforening. Hennes bilder er svært minimalistiske, og har ofte bare en enkel grunnflate med små figurer eller mønster på.


== Referanser ==
Ron Prosor

Ron Prosor (født 1958) er en israelsk diplomat. Han har vært Israels ambassadør til Storbritannia siden 2007.
Prosor har en mastergrad i statsvitenskap fra Det hebraiske universitetet i Jerusalem. Han tjenestegjorde i artilleriet i Israels forsvar, og har majors grad. Han er også utdannet fra Israels forsvars skole for bataljonkommandanter.
Prosor gikk inn i det israelske utenriksdepartementet i 1986. I 2004 ble han utnevnt til generaldirektør i israelsk UD, en stilling han hadde frem til 2006. Prosor har også tjenestegjort i Tyskland og i USA.


== Referanser ==


== Eksterne lenker ==
Presentasjon på nettsidene til den israelske ambassaden i London
Eric Thornton

Eric Thornton (født 5. juli 1882 i Worthing, død 5. desember 1945 i Antwerpen) var en belgisk fotballspiller som deltok i de olympiske leker 1900 i Paris.
Thornton spilte på det belgiske laget Université de Bruxelles. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris under verdensutstillingen og OL 1900 i Paris. Det britiske laget Upton Park F.C. beseiret Union des Sociétés Françaises de Sports Athlétiques med 4-0 den 20. oktober 1900. Tre dager senere vant det franske laget over Université de Bruxelles med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.


== OL-medaljer ==
1900  Paris -  Bronse i fotball  Belgia


== Referanser ==


== Eksterne lenker ==
(en) Eric Thornton – Olympedia 
(en) Eric Thornton – Sports-Reference (OL-resultater – arkivert) 
(en) Eric Thornton – Transfermarkt 
(en) Eric Thornton – WorldFootball.net 
(en) Eric Thornton – EU-Football.info 
(en) Eric Thornton – Belgias fotballforbund
Bernard Foccroulle

Bernard Foccroulle (født 23. november 1953 i Liège) er en belgisk komponist, organist og operadirektør.
Foccroulle studerte ved musikkonservatoriet i Liège under organisten Hubert Schoonbroodt. Deretter fulgte videre studier hos Xavier Darasse (1934–1992) og Gustav Leonhardt. 
Han ble internasjonalt kjent etter innspillingen av Bachs komplette verker for orgel på ulike historiske orgler, i en samling på 18 CD-er. Han har også spilt samtidsmusikk, blant annet uroppføringer eller plateinnspillinger av verk av komponistene Luciano Berio, Philippe Boesmans, Amy Johansen, György Ligeti og Xavier Darasse. Som komponist har han skrevet verk for orgel, men også kammermusikk, delvis med gambe.
I 1992 ble han direktør for operaen i Brussel.
Bernard Foccroulles datter Alice Foccroulle er en internasjonalt kjent sopran.


== Referanser ==


== Kilder ==
Bosco d’Otreppe: De la musique pour toute chose. Portrait de Bernard Foccroulle, horizonsbruxellois.wordpress.com, 1. mars 2012
Lucien Londot

Lucien Jean Londot var en belgisk fotballspiller som deltok i de olympiske leker 1900 i Paris.
Londot spilte på det belgiske laget Université de Bruxelles. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris under verdensutstillingen og OL 1900 i Paris. Det britiske laget Upton Park F.C. beseiret Union des Sociétés Françaises de Sports Athlétiques med 4-0 den 20. oktober 1900. Tre dager senere vant det franske laget over Université de Bruxelles med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.


== OL-medaljer ==
1900  Paris -  Bronse i fotball  Belgia


== Eksterne lenker ==
(en) Lucien Londot – Olympedia 
(en) Lucien Londot – Sports-Reference (OL-resultater – arkivert)
Yoram Ben-Zeev

Yoram Ben-Zeev (født 20. juli 1944) er en israelsk diplomat. Han har siden 2007 vært Israels ambassadør i Tyskland.
Ben-Zeev har en bachelorgrad i internasjonal politikk fra Det hebraiske universitetet i Jerusalem (1970), og har også høyeregradsstudier i Midtøstenkunnskap og statsvitenskap fra samme sted. Han begynte den diplomatiske karrieren i Hongkong i 1973, og har senere tjenestegjort i Manila og Los Angeles, i tillegg til en rekke forskjellige stillinger i det israelske utenriksdepartementet.


== Referanser ==


== Eksterne lenker ==
Presentasjon på nettsidene til den israelske ambassaden i Berlin
Iran under Sommer-OL 1900

Iran under Sommer-OL 1900. Det var én sportsutøver fra Iran, en mannlig fekter, som deltok under Sommer-OL 1900 i Paris. Iran vant ikke noen medalje under OL i 1900. 


== Medaljer ==
Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris.


== Kilder ==
Iran under Sommer-OL 1900: Resultater og profilside Arkivert 21. september 2011 hos Wayback Machine. på sports-reference.com
Blomstrandbreen

Blomstrandbreen er en 18 km lang isbre på Haakon VII Lands sør- og vestside på Spitsbergen. Blomstrandbreen er en dalbre som strekker seg sørvestover fra Isachsenfonna til sørsiden av H.U. Sverdrupfjella og Mercantonfjellet til Blomstrandhamna, Blomstrandhalvøya og Dyrevika i Kongsfjorden. Underveis tar Blomstrandbreen opp flere sidebreer, hvorav de største er Løvlandbreen, Svansbreen, Rantebreen og Konsulbreen.
Tjukkholmen kom til syne da Blomstrandbreen trakk seg tilbake i mars 2006.Blomstrandbreen ble undersøkt av Adolf Hoel i 1909 og ble sommeren 1911 traversert av Olaf Holtedahl og hans kompanjonger. Breen er oppkalt etter kjemikeren og geologen Christian Wilhelm Blomstrand (1826-1899).


== Referanser ==
Appelsinpiken (film)

Appelsinpiken er en romantisk dramafilm fra 2009 regissert av Eva Dahr. Den er basert på Jostein Gaarders romanen med samme navn og var en samproduksjon mellom Norge, Tyskland og Spania.


== Handling ==
Appelsinpiken er basert på Jostein Gaarders roman med samme navn. Hovedpersonen er en ung gutt ved navn Georg som en dag finner et langt brev fra sin avdøde far. Brevet forteller blant annet om farens ungdomskjærlighet for den mystiske «appelsinpiken», og etterlater dermed et mysterium for Georg å løse. Historien hopper frem og tilbake mellom farens brev og fremtiden, den unge guttens tanker og hendelsene i farens liv.


== Medvirkende ==
Mikkel Bratt Silset	 ... 	Georg
Harald Rosenstrøm	... 	Jan Olav
Annie Dahr Nygaard	... 	Appelsinpiken/Ung Veronika
Emilie K. Beck	... 	Stella
Rebekka Karijord	... 	Veronika
Glenn Erland Tosterud	... 	Gunnar
Johannes Piene Gundersen	... 	Georg (6 år)


== Referanser ==


== Eksterne lenker ==
(en) Appelsinpiken på Internet Movie Database 
(no) Appelsinpiken i Nasjonalbibliotekets filmografi 
(no) Appelsinpiken hos Filmfront 
(fr) Appelsinpiken på Allociné 
(nl) Appelsinpiken på MovieMeter 
(en) Appelsinpiken på AllMovie 
(en) Appelsinpiken på Turner Classic Movies 
(en) Appelsinpiken på Rotten Tomatoes 
(no)  Appelsinpiken hos Filmweb
Royal Jordanian

Royal Jordanian er Jordans nasjonale flyselskap og er medlem i Oneworld alliansen.
Royal Jordanian var det første arabiske flyselskapet som ble med i en allianse. Hovedbasen ligger ved hovedstaden Amman. Royal Jordanian ble etablert i 1963 som Alia Airlines.


== Referanser ==


== Eksterne lenker ==
Offisielt nettsted 
(en) Royal Jordanian Airlines – kategori av bilder, video eller lyd på Commons 
(en) Royal Jordanian – galleri av bilder, video eller lyd på Commons
Banco Ambrosiano

Banco Ambrosiano var en italiensk bank som gikk konkurs i 1982. Sentralt i bankens konkurs stod dens direktør Roberto Calvi og hans medlemskap i den ulovlige frimurerlosjen Propaganda Due. Bankens største auksjonær var Vatikanets bank Instituttet for religiøse verk, og det har blitt hevdet at dødsfallet til  Pave Johannes Paul I hadde sammenheng med et kriminelt nettverk som var knyttet til Banco Ambrosiano. Disse påstandene inspirerte bl.a. en av handlingene i filmen Gudfaren del III. Vatikanets bank ble også anklaget for å kanalisere hemmelige pengeoverføringer fra USA til Solidaritet og Contras ved å benytte Banco Ambrosiano som mellomledd.
Terry Paine

Terence Lionel «Terry» Paine (født 23. mars 1939 i Winchester) er en engelsk tidligere fotballspiller.
Han er mest kjent for sin lange karriere, hovedsakelig hos Southampton FC hvor han spilte 713 ligakamper, noe som fremdeles er klubbrekord. Han spilte også 111 ligakamper for Hereford United FC. Under VM i fotball 1966 var han med i Englands tropp som ble verdensmester på hjemmebane. Han spilte totalt 19 landskamper for England.
Etter et halvt år som spiller med amatørkontrakt, ble han i februar 1957 profesjonell fotballspiller for Southampton. Han var ving og spilte like gjerne på høyrekanten som på venstrekanten, noe som gjorde at det nesten alltid var plass til ham på laget. De neste 17 årene spilte han så å si alle Southamptons kamper.
I tiden før spillerbytter var han også lagets førstevalg som reservemålvakt. For Southampton scoret han 160 mål i ligaen, og inkludert cup-kamper fikk han totalt 815 kamper og 187 mål. Han gikk i 1974 over til Hereford United for å bli spillende trener, og han la ikke opp som spiller før i 1977. Det meste av 1980-tallet var han fotballtrener i Johannesburg, før han på slutten av 1980-tallet flyttet tilbake til England for en kort periode for å jobbe i trenerstaben til Coventry City FC.
Terry Paine bor nå i Sør-Afrika der han jobber som fotballkommentator for kanalen Supersport, og har ofte sendinger sammen med tidligere Manchester United FCs tidligere målvakt Gary Bailey der de hovedsakelig kommenterer engelsk ligafotball og Mesterligaen-kamper. Han var også ambassadør for komiteen for Sør-Afrikas søknad om å få arrangere VM i fotball 2010.
Han var i 2007 blant de elleve spillerne i den engelske VM-troppen i 1966 som fikk gullmedaljen tildelt i etterkant, etter at FIFA gjorde om reglene for medaljemottakere under VM i fotball.Paine er utnevnt til medlem av Order of the British Empire.


== Referanser ==


== Litteratur ==
Duncan Holley & Gary Chalk (1992). The Alphabet of the Saints. ACL & Polar Publishing. ISBN 0-9514862-3-3. 
Jeremy Wilson (2006). Southampton’s Cult Heroes. Know The Score Books. ISBN 1-905449-01-1. 


== Eksterne lenker ==
(en) Terry Paine – FIFA 
(en) Terry Paine – Transfermarkt 
(en) Terry Paine – national-football-teams.com 
(en) Terry Paine – Soccerbase.com 
(en) Terry Paine – FootballDatabase.eu 
(en) Terry Paine – EU-Football.info 
(en) Terry Paine – FBref
Oslo–Kiel

Oslo–Kiel er fergelinje som har vært drevet i over 40 år. Fergelinjen forbinder Oslo i Norge og Kiel i Tyskland. Dagens ferger er eid av Color Line. Tidligere var ruten drevet av Jahre Line.


== Ruten i dag ==
De to store bil- og passasjerferjene, Color Magic og Color Fantasy, går i pendeltrafikk på strekningen slik at det er daglig forbindelse begge veier.


== Avgangstider ==
Overfarten tar 20 timer.

Fergene går ikke 24 eller 31. desember.


== Tidligere båter på ruten ==
MS «Kronprins Harald» (I) 1 (1961 – 1975)
MS «Prinsesse Ragnhild» (I) 1 (1966 – 1980)
MS «Wesertal» (1973, lån)
MS «Kronprins Harald» (II) 1 (1976 – 1987)
MS «Suffolk» (1977, lån)
MS «Jalina» (1985-1987, lån)
MS «Prinsesse Ragnhild» (II) 1 (1981 – 2004)
MS «Kronprins Harald» (III) 1 (1987 – 2007)1 Romertallene mener ikke at det er en Kr. prins Harald I og II. Daværende Jahre Line oppkalte den nye fergen etter båten som blir avløst som at den første Kr. prins Harald gir navnet sitt videre til den nye fergen, Kr. prins Harald som da blir nr. 2 i rekken med samme navn. Samme metode med Prinsesse Ragnhild I og II.


== Timetabell ==
Den frivillige milits for nasjonal sikkerhet

Den frivillige milits for nasjonal sikkerhet (italiensk Milizia Volontaria per la Sicurezza Nazionale, forkortet MVSN) var en paramilitær og fascistisk organisasjon i Italia før og under andre verdenskrig. Militsen ble utelukkende brukt av fascistpartiet Partito Nazionale Fascista, og soldatene sverget troskap til partilederen Benito Mussolini, ikke kong Viktor Emmanuel III. Militsen ble etter hvert kalt camisie nere, «svartskjorter», etter fargen på uniformene. Dette ble siden en fellesbenevnelse på en rekke fascistiske organisasjoner i og utenfor Italia.
Militsen hadde sin opprinnelse i de paramilitære gatekjemperne squadristi, som ble etablert i 1919, og som i 1922 deltok i marsjen mot Roma under Mussolinis statskupp denne høsten. Samme år ble squadristi omorganisert under navnet milizia, med underavdelinger kalt bandiere. 1. februar 1923 ble bevegelsen igjen omorganisert, etter en beslutning i Det store fascistiske rådet, og omdøpt til «den frivillige milits for nasjonal sikkerhet». De neste 20 åra ble korpset Mussolinis personlige hær som skulle beskytte ham, men svartskjortene innsats var ofte enda dårligere enn de regulære militærstyrkenes, og de forhindret ikke at han ble styrtet i et kupp i 1943.
Militsen eksisterte frem til den italienske våpenhvilen i 1943. Den italienske sosialrepublikk som befant seg i det nordlige Italia på tysk-okkupert område, omdannet militsen til Italias republikanske nasjonalgarde.
ldelige oppgjør med sosialistene vant de kontroll over deler av Italia. Marsjen mot Roma i oktober ble en maktdemonstrasjon som sikret Mussolini statsministerposten. 
Delvis etter inspirasjon fra MVSN dannet Adolf Hitler og hans nazistparti NSDAP egne halvmilitære korps i Tyskland, først i Sturmabteilung (SA) som bestod av uniformerte «gatebøller», siden for ideologiske elitetropper i Schutzstaffeln (SS).


== Se også ==
Svartskjorter, kallenavn for MVSN og fascister generelt


== Eksterne lenker ==
(en) MVSN – kategori av bilder, video eller lyd på Commons
Ungarn under Sommer-OL 1904

Ungarn under Sommer-OL 1904. Fire sportsutøvere fra Ungarn, alle menn, deltok i to sporter, friidrett og  svømming, under Sommer-OL 1904 i St. Louis. Ungarn kom på femteplass med medaljefordelingen to gull-, en sølv- og en bronsemedalje. OL-troppen besto av to friidrettsutøvere og to svømmere.  


== Medaljer ==


== Medaljevinnerne ==
Jørn Fevang

Jørn Fevang (født 21. mars 1960) er en norsk organist og kordirigent. Siden 1992 har han vært kantor i Bragernes kirke.


== Utdannelse ==
Fra 1969 til 1979 fikk han undervisning i klaver og orgel av Leiv Berulfsen i Sandar kirke. Han er utdannet fra Norges musikkhøgskole 1979–1985. 


== Kunstnerisk virke ==
1987–1992 var han kantor i Lilleborg kirke i Oslo og fra 1992 har Fevang vært kantor i Bragernes kirke i Drammen og dirigent for Bragernes Kantori, Bragernes kirkes guttekor og Bragernes kirkes solistensemble. Sammen med sin kone Beate Strømme Fevang, som også er kantor i Bragernes, fikk han Drammen kommunes kulturpris i 2005. Med korene i Bragernes har han oppført en lang rekke større verker for kor og orkester, samt innført en praksis med et rikt musikkliv i gudstjenestene på søndager. Bl a ble Bachs verker Messe i h-moll (2011 og 2016) og Johannespasjonen (2018) brukt som liturgisk musikk i gudstjenesten for første gang i Norge. 
Fevang har komponert kirkelig bruksmusikk, bl a  orgelforspill, orgelkoraler og kormusikk. . Korstykket Te Deum ble komponert til Bragernes kirkes 150 års jubileum i 2021.  
Fevang har sittet i en rekke sentralkirkelige råd og utvalg. Han var lærer i messesang og gudstjenesteøvelser ved Menighetsfakultetet gjennom mange år. Fra 2010 var han medlem av komiteen for ny utgave av Norsk salmebok i Den norske kirke. Han har skrevet bidrag til en lang rekke festskrift, tilegnet blant andre Søren Gangfløt, Ove Kristian Sundberg, Magnar Mangersnes, Terje Kvam, Trond H.F. Kverno og Kjell Mørk Karlsen. 
Fevang er Sankt Hallvard Ordens kantor og medlem av Ordens Kanseliet.


== Referanser ==
Australia under Sommer-OL 1904

Australia under Sommer-OL 1904. To sportsutøvere fra Australia, begge menn, deltok i henholdsvis friidrett og svømming under Sommer-OL 1904 i St. Louis. Svømmeren Frank Gailey vant fire medaljer.  


== Medaljer ==


== Kilder ==
Resultater og profilside Arkivert 18. november 2012 hos Wayback Machine. på sports-reference.com
FipPellektormonic

FipPellektormonic (også kalt Fipp) var et instrumentalband fra Bodø-området som var aktive fra 2003 til 2010. Musikken er i rock-sjangeren, kombinert med jazz, metal, klassisk og progrock.
Deres første liveopptreden var under by:larm i Bergen i 2004. Siden har de blant annet spilt på Zoom-finalen i Oslo i 2006, to ganger på Parkenfestivalen, og på Klubb Øyafestivalen.


== Diskografi ==
FipPellektormonic (2004)
Ræreksstadir (2005)
Emulgator (2010)


== Besetning ==
Frode Isaksen: trommer
Håvard Winther: gitar
Bård Toftebakk: bassgitar
Bjørn Sundklakk: orgel
Vidar Enga: valthornTidligere medlemmer:

Henning Gjestang Johansen: trommer/perkusjon
Hallstein Sandvin: bassgitar/lyd
Ove Pedersen: bassgitar/mandolin
Espen Risvåg: bassgitar
Arne Wikstrøm: saksofon
Dag Egil Nansmork: trompet
Christer Holst: orgel
Per Willy Larsen: trommer
Martin Andersson: bassklarinett
Kent-Robin Nilsen: trombone
Petter Marius Gundersen: trompet
Einar Christensen: gitar


== Referanser ==


== Eksterne lenker ==
FipPellektormonic på NRK Urørt
MySpace
Leknessund

Leknessund er den nordligste bygden i Solund, med utsikt østover mot Åfjorden, nordover mot Atløyna, Bulandet, Værlandet og Alden, og vestover mot Færøy og Buskøy.
Innbyggertall for Leknessund og Færøy tilsammen er 52 (se Solund) (2001: 65).
Volvo YCC

Volvo YCC er en konseptbil utviklet av en gruppe kvinner. Bilen skulle inkludere kvinner, men den skulle ikke ekskludere menn. Konseptbilen er en ikke kjørbar fullskala modell, som i dag står på Volvo Museum i Arendal i Göteborg. 
Det fortrinnsvis kvinnelige teamet hos Volvo begynte å utvikle YCC (Your Concept Car), og de hadde en teori: Hvis du innfrir kvinners forventninger, vil du overgå menns forventninger. Omfattende markedsundersøkelser viste at teorien er riktig i forhold til biler i luksus-klassen. Kvinner som kjøper luksusbiler er de mest krevende kundene. De vil ha alt som menn ønsker når det gjelder ytelse, prestisje, stil og kvalitet. Men de ville ha mer: 
Smart lagring
En bil som er lett å komme seg inn og ut av
En god visjon
Evne til å tilpasse bilen
Minimalt vedlikehold
Lett å parkereYCC team visste derfor fra starten derfor hvilke oppgaver de måtte løse. Fjorten måneder senere presenterte de konseptet YCC på bilutstillingen i Genève i 2004.
Sør-Afrika under Sommer-OL 1904

Sør-Afrika under Sommer-OL 1904. Åtte sportsutøvere fra Sør-Afrika, alle menn, deltok i to sporter, friidrett og tautrekking, under Sommer-OL 1904 i St. Louis. Sør-Afrika vant ikke noen medaljer. OL-troppen besto av tre friidrettsutøvere og fem tautrekkere.   


== Medaljer ==
Birgit Heeb-Batliner

Birgit Heeb-Batliner (født 14. oktober 1972 i Mauren som Birgit Heeb) er en tidligere liechtensteinsk alpinist.
I løpet av karrieren vant hun ett verdenscuprenn, storslalåmrennet i Park City 21. november 2002. I tillegg har hun en andreplass i storslalåm bak Anna Ottosson 23. januar 2000 i Cortina d'Ampezzo og tre tredjeplasser (Park City 1998, Lienz 1999 og Bormio 2000).
Under OL 1994 i Lillehammer ble hun nr. 11 i storslalåm, og under OL 1998 i Nagano ble hun nummer 9. Under VM 1996 i Sierra Nevada ble hun nr. 7 i storslalåm, 1999 i Vail nr. 12, 2001 i St. Anton nr. 5 og 2003 i St. Moritz nr. 10.
Hun la opp etter sesongen 2002/03.


== Verdenscupseire ==


== Referanser ==


== Eksterne lenker ==
(en) Birgit Heeb-Batliner – Olympedia 
(en) Birgit Heeb-Batliner – Sports-Reference (OL-resultater – arkivert) 
(en) Birgit Heeb-Batliner – FIS (alpint) 
(en) Birgit Heeb-Batliner – ski-db.com
Rob Boyd

Rob Boyd (født 15. februar 1966 i Vernon, Britisk Columbia, egentlig Robert A. R. Boyd) er en canadisk tidligere alpinist. Fra 1985 kjørte han for Canadas landslag, som var under oppbygning foran OL 1988 i Calgary. I løpet av en 12-årig karriere vant han tre utforrenn i verdenscupen. Han deltok i ett OL og kvalifiserte seg til seks verdensmesterskap. I 1989 ble han den første kanadieren som vant et verdenscuprenn i sitt eget hjemland.


== Verdenscupseire ==


== Referanser ==


== Eksterne lenker ==
(de) Rob Boyd – Munzinger Sportsarchiv 
(en) Rob Boyd – Olympedia 
(en) Rob Boyd – Sports-Reference (OL-resultater – arkivert) 
(en) Rob Boyd – Britisk Columbia Sports Hall of Fame 
(en) Rob Boyd – FIS (alpint) 
(en) Rob Boyd – ski-db.com
Hadise

Hadise Açıkgöz (født 22. oktober 1985 i Mol, Belgia), mest kjent som bare Hadise, er en The Music Factory-prisvinnende belgisk R&B-sanger av tyrkisk opprinnelse. Hun er også en TV-vert i både Tyrkia og Belgia. Hun er kjent for sine hitsingler «Stir Me Up», «My Body», «Deli Oğlan» og «Aşkkolik».
Siden starten av karrieren har Hadise sluppet to studioalbum, «Sweat» og «Hadise», i både Belgia og Tyrkia. Hun jobber for tiden med sitt tredje studioalbum, som ble nevnt på hennes offisielle MySpace-side.
Hadise representerte Tyrkia i Eurovision Song Contest 2009 med sangen «Düm Tek Tek». Hun var den første som ikke er født i Tyrkia, til å representere landet.
Hadise er kjent for sine unike sanger som eksperimenterer med R&B og tyrkisk popmusikk.


== Diskografi ==


=== Album ===


=== Singler ===


== Referanser ==


== Eksterne lenker ==
(en) Offisielt nettsted 
(en) Hadise – kategori av bilder, video eller lyd på Commons 
(en) Hadise på Internet Movie Database 
(en) Hadise på Apple Music 
(en) Hadise på Discogs 
(en) Hadise på MusicBrainz 
(en) Hadise på Spotify 
(en) Hadise på Songkick 
(en) Hadise på Last.fm 
(en) Hadise på Genius — sangtekster 
(en) Hadise på AllMusic 
Hadise på Twitter 
Hadise på Facebook 
Hadise på Instagram 
Hadise på YouTube 
Hadise på Myspace 
Hadise på TikTok 
Hadise på Ameblo
FNs sikkerhetsråds resolusjon 1860

FNs sikkerhetsråds resolusjon 1860 var en resolusjon av FNs sikkerhetsråd som oppfordret til øyeblikkelig våpenhvile i Gaza under Israel–Gaza-konflikten 2008–2009, med den følge at Israel trekker seg ut og at forsyninger med mat, drivstoff og medisinsk utstyr uhemmet skulle kunne føres inn i området, samt innføring av økt internasjonal innsats for å forhindre smugling av våpen og ammunisjon. Den ble godkjent av FN med støtte fra 14 medlemsstater, og kun én avsto fra å stemme (Amerikas forente stater), den 9. januar 2009, etter 13 dagers krigføring mellom Israel og Hamas. Som forklaring på at USA avsto fra å stemme forklarte Condoleezza Rice at de først ønsket å se utfallet av Egypts fredsforhandlinger. De tillot resolusjonen å bli gjennomført, da de mente den var et skritt i riktig retning.


== Referanser ==


== Eksterne lenker ==
(engelsk) Teksten til FNs sikkerhetsråds resolusjon 1860 (PDF)